钦定古今图书集成/明伦汇编/官常典/第723卷 > 蒋兴祖
## 钦定古今图书集成/明伦汇编/官常典/第723卷 > 蒋兴祖

按《宋史忠义传》：“兴祖，常州宜兴人，之奇之孙也。以荫
累调饶州司录。睦州盗起，旁郡皆震，兴祖白州将，纠
吏卒，缉战具，盗不敢谋。以功迁官，知开封府武阳县武古博浪沙地，土脉脆恶，大河薄其南，尝积雨汎溢，
埽具溃，兴祖躬救护，露宿其上，弥四旬，堤以不坏。治
为畿邑最，使者交荐之。靖康初，金兵犯京师，道过县”，
或劝使走避，兴祖曰：“吾世受国恩，当死。”于是与妻子
留不去。监兵与贼通，斩以徇。金数百骑来攻，不胜，去。
明日，师益至，力不敌，死焉，年四十二。妻及长子相继
以悸死，诏赠朝散大夫。